
“Inyanga yeRamadaan yinyanga ekwatyhilwa ngayo iQuran 
ukuba ibe sisiKhokelo soluntu nemigondiso ecacileyo nengobo 
yokwahlula (phakathi kokulungileyo nokungalunganga). 
Nabani na kuni othe wayibona inyanga, makazile ukutya ngaloo 
nyanga, Ke yena ogulayo kungenjalo oseluhambeni, iintsuku 
ezilingana nezo (z0kuzila) angazizilanga yena makazizile 
kwakhona. UAllah Ufuna ukunenzela lula, Akafuni ukunenzela 
ubunzima. (Akufunayo kukuba) nizalisekise iintsuku ezilingana 
nezo kwanokuba niMenze Mkhulu (igama laKhe) ngokuba 
Enikhokele khon*ukuze nibe nombulelo ku Ye. ” 

(Quran 2:185) 

Isikhokelo 


Indumiso zonke zezika Allah uSobungangamsha kwaye  imibuliso 
ekhethekileyo ingaya kumProfethi wethu esimthandayo u Muhammad 
sallallahu alaihi wa sallam. 


Egameni le Jamiatul Ulama (Kwazulu Natal) eMzantsi Afrika, inene kusisidima 
nelunda nolonwabo, ukuba ndibhale la magama ambalwa ngelithuba 
lokupapashwa kwe Virtues of Ramadaan ngolwimi lwesixhosa. 


Ukulunga kwe Ramadhaan ngenene yincwadi ekhuthazayo eyayibhalwe 
sisithatha okanye isibane ngexesha lakhe uSheikh ul Hadith Hazrat Moulana 
Zakariyya Kandelwi rahmatullahi alayhi (1898 to 1982). 


Abemi baseMzantsi Afrika banethamsanga lokuba lomntu umbhetshembhetshe, 
Hazrat Sheikh njengokuba esaziwa njalo wachitha i¡Ramadaan yakhe 
yokugqibela eStanger KwaZulu Natal ngonyaka ka 1981. 


Njenga bantwana abaselula safumana ithuba lokuba sifunde ¡Quran eNgcwele 
phambi kwakhe. 


Inene kukho imfuno enkulu yokuba kufumaneke iincwadi zesixhosa kunye 
nezinye lilwimi zase Afrika, ingakumbi kweli lizwe lethu lineenkcubeko 
ezahlukeneyo. 


Inyanga ye Ramadaan sele isemnyango, le ncwadi iyakuba lulutho olukhulu 
kwaye nenzuzo kwabo bayakuyifunda, Insha Allah. 


Inga u-Allah Angayomkela le migudu yoMguquli, uMoulana Muhsin Mbotoli 
kunye noMpapashi uMoulana Muhammad Badsha wase Al Hidayah Centre 
eBhayi, eMzantsi Afrika. 


Kulu chulumanco  oluggithisileyo nangakumbi zombini ezi Ulama 
Zihloniphekileyo ziyimveliso ephuma kwiziko le mfundo ephakamileyo yethu 
¡Madrasa Taleemuddeen Kwazulu Natal, eMzantsi Afrika. 

UMoulana Muhammad Badsha udlale indima enkulu enkulu ekupapashweni 
kweencwadi eziliqela ezichanekileyo kwaye Alhamdulillah kwakhona nalena 
yimpumelelo enkulu kule ngqokelela yeencwadi. 


Inga u-Allah angayisikelela le ncwadi kwaye ibe ngunozala wokuba iNkolo ye- 
Islam ingafikelela kubo bonke abo bathetha isiXhosa. 


Inga u-Allah angavuza umbhali umguquli kunye noMpapashi kweli hlabathi 
nakwixa elizayo, Aameen. 


Inga u-Allah angayenza le ncwadi ibe ngumvuzo ompompozayo naphakade 
kwaye ibe ngunobangela wokuba kuzuzwe inzuzo eninzi kwinyanga engcwele 
ye Ramadaan, Aameen. 


Moulana Ahmed E Mahomedy 


Ameer | Jamiatul Ulama KZN, Durban, eMzantsi Afrika 

Intshayelelo 


Inyanga ye Ramadaan lixesha lokufumana inzuzo enkulu. Ziliqela iindlela 
zonqulo esithi sizenze ngale nyanga khona ukuze sizokufumana imivuzo 
emikhulu. 


Ukukhuthaza abantu ukuba balisebenzise kanobom elithuba, uNabi sallallahu 
alaihi wa sallam usichazele ngokulungileyo nemivuzo yokwenza ezintlobo 
zahlukeneyo zonqulo. 


Enye yeencwadi ezaziwayo malunga nobuhle nokulunga kweRamadaan 
ebhalwe nguHazrat Sheikh Muhammad Zakariyya Kandelwi rahimahullah. 
Ukukhuthaza kwayo ekwenzeni tindlela ezahlukeneyo zonqulo kuqinisekisiwe. 


Sithabathe uxanduva lokuba siguqulele esiXhoseni nakwisBhulu 1¡Hadith 
eziphuma kule ncwadi ukukhawulelana noninzi lwabo bathetha isiXhosa 
nesiBhulu. Siyathandaza ukuba abantu bayakuvuna lukhulu kwiinzuzo 
ezifumaneka kwiRamadaan. 


Le ncwadi siyenze ukuba ifumaneke nakwi Audio yesiNgesi, isiBhulu kunye 
nesiXhosa khona ukuze abantu bazokufumana inzuzo ngendlela elula. 


Moulana Muhsin Mbotoli 


Lecturer in Hadith | Dawah Department, Al Hidayah Centre, eBhayi, eMzantsi 
Afrika 

Part 1 | Ramadaan 


Hadith 1 

USalman Farsi radhiallahu anhu uchaza ukuba kwisuku lokugqibela 
leShabaan uRasulullah sallallahu alaihi wa sallam wathetha nathi esithi, 
“Yini na bantu! Iyeza kuni inyanga enkulu, inyanga esikelelekiyo, kuyo 
apho kukho ubusuku obungcono kunee nyanga eziliwaka, yinyanga apho 
u-Allah enze ukuzila kwalunyanzelo, kwaye wenza kwayiSunnah (isenzo 
esenziwa nguRasulullah sallallahu alaihi wa sallam) ukwenza iTaraweeh 
(umthandazo owenziwa ebusuku ngenyanga yeRamadaan), nawuphi na 
ofuna ukusondela ku Allah ngokwenza okulungileyo, umntu onjalo 
uyakufumana umvuzo ofanayo nalowo ufunyanwe ngumntu ebenze 
isenzo esilunyanzelo (Fardh) ngaphandle kwale nyanga yeRamadaan 
(inyanga yesithoba enyakeni ngokwe khalenda ye-Islam). Nawuphi na 
owenza iFardh kule nyanga uyakufumana umvuzo weeFaraaidh 
ezingamashumi asixhenxe, ngaphandle kwale nyanga yeRamadaan, lena 
inene yinyanga yenyameko, umvuzo wenyameko yokwenene yiParadesi, 
inyanga yovelwano nabanye abantu, yinyanga apho ikholwa lokwenene 
liyakwangezelelwa isondlo salo, nawuphi na lowo uthi anike ukutya 
umntu ozilileyo khona ukuze azokukhulula inzila ukutshona kwelanga, 
umntu onikezele ngokutya uyakuxolelwa izono zakhe, kwaye 
aqinisekiswe ngokukhululwa kumlilo wesiHogo, kwaye lowo unikezele 
ngokutya uyakufumana umvuzo ofanayo nalowo ebezilile, ngaphandle 
kokuba unciphe umvuzo walowo ebenikwe ukutya. 


Sabuza! Yini na Mthunywa ka Allah, Hayi sonke siyakwazi ukunika 
umntu ozilileyo ukutya kokukhulula ukuzila, uRasulullah sallallahu 
alaihi wa sallam waphendula wathi! u Allah uzakuwunika lo mvuzo 
wokunika umntu ozilileyo ukutya, lowo uthe wanika umntu ozilileyo 
ukutya kokuba akhulule inzila yakhe nokuba kunge Date (isiqhamo 
esithile esifumaneka entlango), amanzi, Okanye ithontsi le bisi, le 
yinyanga apho iintsuku zokuqala ezilishumi u Allah uhlisa inceba Yakhe, 
tintsuku ezilishumi eziphakathi u Allah uxolela izono nangakumbi, 
ukuze lintsuku zokugqibela ezilishumi kulapho u Allah akhulula abantu 
esiHogweni, kule nyanga zine izinto ekufuneka uzenze nangakumbi, 
ezimbini kuzo kukuvuyisa i¡Nkosi yenu, ezimbini kuzo zezo 

ungenakwazi ukuhlala ngaphandle kwazo, ezo kufuneka uvuyise ¡Nkosi 
ngazo, uzenze rhoqo kaninzi, kukungqina ukuba Akukho namnye 
ofanelwe ukukhonzwa ngaphandle kuka Allah, (leyo yiĶalimah 
Tayyibah). Kwaye ucele ukuxolelwa izono, ezo ungenakwazi ukuhlala 
ngaphandle kwazo kuba rhoqo ucele u Allah ukuba akungenise 
eParadesi, ucele ukuba uAllah ukuba akukhusele kumlilo wesiHogo, 
lowo uyakuthi anike amanzi lowo ebezilile, u Allah uyakumnika amanzi 
okusela kwiqula lam, apho angasokuze aphinde anxanwe ekubeni esele 
kulo, ade abe uyangena eParadesi.” (Saheeh Ibn Khuzaimah) 


Hadith 2 

U Abu Hurairah radhiallahu anhu uchaza ukuba uRasulullah sallallahu 
alaihi wa sallam wathi, “Ibandla lam lanikwa izinto ezintlanu 
ngeRamadaan, ezingazange zinikwe elinye ibandla ngaphandle kwalo. 
Kulo ivumba elibi eliphuma emlonyeni walowo uzilileyo, limnandi ku 
Allah kunevumba le Musk, iintlanzi elwandle zicelela ukuxolelwa 
kwezono kwabo bazile inyanga ye Ramaddaan bade babe bayayikhulula 
inzila, u Allah ulungisa kwaye ehombisa isitiya esisodwa eParadesi, 
yonke imihla esithi kuso, ixesha lisondele ukuba izicaka zam 
zamakholwa zikhululeke kwezi nzima zelihlabathi, zize kuwe kule 
nyanga oosathana abanobubi bayakhonxwa khona ukuze bangafikeleli 
kuzo ngendlela ebebeqhele ukufikelela ngayo ngaphandle kwale nyanga 
yeRamadaan, ekupheleni kwe Ramadaan izono zabo ziyaxolelwa, 
amaSahaba radhiallahu anhum emva koko abuza, Yini na Mthunywa ka 
Allah ingaba obobusuku bokugqibela yiLaylatul Qadr (bubusuku 
bamandla) kusini na? uRasulullah sallallahu alaihi wa sallam 
waphendula wathi hayi, kodwa kufanelekile ukuba isicaka sifumane 
umvuzo waso,emva kokwenza umsebenzi.” (Ahmad, Bazzar en Bayhaqi) 


Hadith 3 

UKaab Ibn Ujra radhiallahu anhu uchaza ukuba uRasulullah sallallahu 
alaihi wa sallam wathi sondelani kwi pulupete sonke sasondela 
kwiPulupete, ukukhwela kwakhe kwinqwanqwa lokuqala, wathi; 
Aameen, ukukhwela kwakhe kwinqwanqwa lwesibini lwePulupete wathi 
Aameen; ukukhwela kwakhe kwinqwanqwa lwesithathu wathi; Aameen, 
ekubeni ehlile kwiPulupethe, sathi! O Mthunywa ka Allah, namhlanje 

sive kuwe into esingazange sayiva ngaphambili. Wathi, ekubeni 
ndikhwele kwinqwanqwa lokuqala, uGabriyeli alaihis salaam uzile kum 
wathi, Yeha kulowo ufumene inyanga ye Ramadaan kodwa angafumani 
kuxolelwa ngu Allah, mna ndathi Aameen, ukukhwela kwam 
kwinqwanqwa lwesibini wathi uGabriyeli, Yeha kulowo uva igama lam 
likhankanywa kodwa angathumeli Durood kuwe, Mna ndathi Aameen, 
ukukhwela kwam kwinqwanqwa lwesithathu, uthe uGabriyeli, Yeha 
kulo mntu unabo abazali bobabini okanye umzali omnye abathe 
bafikelela ebudaleni, kodwa ngokusilela ekubancedeni angayingeni 
¡Paradesi ngenxa yabo, Mna ndathi Aameen. (Haakim) 


Hadith 4 

U-Ubadah Ibn Samit radhiallahu anhu uchaza ukuba uRasulullah 
sallallahu alaihi wa sallam ngamini ithile ngethuba apho ¡Ramadaan 
yayisele isondele, ¡Ramadaan yinyanga yeentsikelelo ifikile kuni apho u- 
Allah athi ajonge kuni, kwaye athumele kuni inceba ekhethekileyo, 
ukuxolelwa kwezono, womkela umthandazo, ujonga ukukhuphisana 
kwenu ekwenzeni okulungileyo, kwaye aqhayise kwiiNgelosi Zakhe 
ngani, bonisani u-Allah okulungileyo kwenu, inene osizelekayo 
nonelishwa, ngulowo uphoswayo yinceba ka-—Allah kule nyanga. 
(Tabraani) 


Hadith 5 

U-Abu Saeed Khudri radhiallahu anhu uchaza ukuba uRasulullah 
sallallahu alaihi wa sallam wathi, “Yonke imihla ngeRamadaan imini 
nobusuku u-Allah ukhulula abantu abaninzi esiHogweni. IMuslim 
nganye ebusuku nasemini kukho ixesha apho iDua (izikhungo zayo) zithi 
zomkeleke.” (Bazzaar) 


Hadith 6 

U-Abu Hurairah radhiallahu anhu uthi wathi u-Rasoolullah sallallahu 
alaihi wa sallam, Abantu abathathu iiDua (izikhungo) zabo azikhatywa, 
umntu ozilileyo ade abe uyayikhulula inzila yakhe, iNkokheli elilungisa 
kunye nomntu ocinezelweyo, Yena u-Allah uyasinyusa ngaphaya 
kwamafu kwaye azivule iingcango zeParadesi, Athi u-Allah, Ndiyafunga 

ngentlonipho yam, inene ndizakunceda nokuba kusemva kwexesha. 
(Ahmad neTirmidhi) 


Hadith 7 

U-Ibn Umar radhiallahu anhuma uthi uRasulullah sallallahu alaihi wa 
sallam, “Inene u-Allah neeNgelosi Zakhe bathumela iinceba kwabo batya 
iSuhoor (isidlo sasekuseni esityiwa ngeRamadaan).” (Tabraani) 


Hadith 8 

U-Abu Hurairah radhiallahu anhu uchaza ukuba uRasulullah sallallahu 
alaihi wa sallam, Baninzi abantu abazila ukutya, kodwa bangazuzi nto 
koko ngaphandle kokulamba, kwaye baninzi abathandazayo ebusuku 
kodwa bangazuzi nto ngaphandle kokungonwabi nokungalali. (Ibn 
Majah ne Nasai) 


Hadith 9 

U-Abu Hurairah radhiallahu anhu uthi ndeva uRasulullah sallallahu 
alaihi wa sallam esithi, ukuzila likhaka ngaphandle kokuba 
akulophulanga. (Nasai, Ibn Majah ne Ibn Khuzaimah) 


Hadith 10 

U-—Abu Hurairah radhiallahu anhu uchaza ukuba uRasulullah sallallahu 
alaihi wa sallam wathi, Nawuphi na lowo uthi atye usuku olunye 
lweRamadaan ngaphandle kwesizathu okanye ngenxa yesigulo 
akanakwazi ukulibuyekeza olo suku nokuba unokuzila unyaka wonke. 
(Ahmad, Tirmidhi, Abu Dawood, ne Ibn Majah) 


Part 2 | Laylatul Qadr 


Hadith 1 

U-Abu Hurairah radhiallah anhu uchaza ukuba uRasulullah sallallahu 
alaihi wa sallam wathi; Nawuphi lowo uthi eme ethandaza kwaye enqula 
ngobusuku bamandla (Laylatul Qadr) ngokunyanisekileyo ngenkolo 
nethemba lokufumana umvuzo, izono zakhe zexesha eligqithileyo 
ziyakuxolelwa. (Bukhari ne Muslim) 

Hadith 2 

U-Anas radhiallahu anhu uchaza ukuba xeshikweni kuqalisa iRamadaan 
uMthunywa ka Allah sallallahu alaihi wa sallam wathi ifikile kuni 
inyanga apho kuyo kukho ubusuku obungcono kuneenyanga eziliwaka, 
nawuphi na osileleyo ukufumana iintsikelelo zabo, inene uphulukene 
nako konke okulungileyo, akukho namnye ophulukana nokulungileyo 
ukogqitha lowo uphulukene nokulungileyo kobo busuku. (Ibn Majah) 


Hadith 3 

U-Anas radhiallahu anhu uthi uRasulullah sallallahu alaihi wa sallam 
wathi; Ngobusuku bamandla uGabriyeli alaihis salaam neqela leeNgelosi 
bayehla beze emhlabeni bethandazela ukuba kusikelelwe zonke izicaka 
zika —Allah ezimileyo okanye ezihleli phantsi, zithandaza zikhumbula u- 
Allah, ngemini ye Eid (imini yokubhiyozela ukuphela kokuzila). 
(Bayhaqi, Shuabul Imaan) 


Hadith 4 
U-Aishah radhiallahu anha uchaza ukuba uRasulullah sallallahu alaihi 
wa sallam wathi; Khangelani uúubusuku  bamandla  kubusuku 
obumnqakathi  beentsuku  ezilishumi  zokugqibela  zeRamadaan. 
(Mishkaat) 


Hadith 5 

U-Ubaadah Ibn Saamit radhiallahu anhu uthi waphuma uRasulullah 
sallallahu alaihi wa sallam ezokusazisa ngosuku oluchanekileyo 
lobusuku bamandla, kwabakho ingxabano phakathi kwama Muslim 
amabini, kulapho wathi uRasulullah sallallahu alaihi wa sallam; 
ndiphume uzonixelela ukuba bunini na ubusuku bamandla; kuba 
kubekho abantu ababini abaxabanayo, usuku oluchanekileyo luye 
Iwaphuma enggondweni yam, kunokwenzeka ukuba (ukuphuma kwalo 
enggondweni yam) yeyona nto ingcono oko, kengoko bukhangeleni 
kubusuku besithoba, besixhenxe kunye nolwesi zhlanu. (Mishkaat) 

Hadith 6 

U-Ubaadah Ibn Saamit radhiallahu anhu uthi wambuza uRasulullah 
sallallahu alaihi wa sallam malunga nobusuku bamandla. Waphendula, 
“Bunge Ramadaan kwiintsuku ezilishumi zokugqibela zeRamadaan, 
kwiintsuku ezimngakathi, kumhla we 21, 23, 25, 27 kunye nomhla we29 
Okanye ubusuku bokugqibela beRamadaan. Nawuphi na othi achithe 
obubusuku ekunquleni u-Allah ngokunyanisekileyo nenkolelo yokuba 
uzakufumana umvuzo, izono zakhe ezagqgithayo ziyakuxolelwa, ezinye 
zeempawu zobubusuku kukuba buyaphola, ubusuku bukhazimle, 
bungabishushu kwaye bungabandi, inyanga iyacwenga ngaphandle 
kwemitha, ooSathana nabo abagityiselwa ngeenkwenkwezi kobubusuku 
kude kufike umsobomvu. Enye yeempawu kukuba ilanga liphuma 
lingenayo imitha ehlabayo, likhangeleke ngokungathi yinyanga 
egcweleyo, ngalo mini u-Allah akabavumeli ukuba ooSathana bavuke 
ukuphuma kwelanga.” (Durru Manthoor) 


Hadith 7 

U-Aishah radhiallahu anha uthi ndathi; “Yini na Rasulullah sallallahu 
alaihi wa sallam, ukuba ndinokuyazi ngokuqinisekileyo ukuba bunini 
ubusuku bamandla, kufuneka ndithini, uRasulullah sallallahu alaihi wa 
sallam waphendula wathi, Yithi Yini na Allah, inene Wena uyakuthanda 
ukuxolela kengoko Ndixolele.” (Ahmad, Ibn Majah neTirmidhi) 


Part 3 | Itikaaf 
Isahluko malunga ne Itikaaf 


Hadith 1 

U-Abu Saeed Khudri radhiallahu anhu uthi; Inene uRasulullah 
sallallahu alaihi wa sallam ngaxesha lithile wenza 1-Itikaaf kwiintsuku 
ezilishumi zokuqala zeRamadaan emva koko wenza 1-Itikaaf kwiintsuku 
eziphakathi zeRamadaan kwintetnte eyenziwe eTurkey ngaphakathi 
eMasjid, emva koko wakhupha intloko ngaphandle ententeni wathi; 
ngenxa yokukhangela ubusuku bamandla, ndenze 1-Itikaaf kwiintsuku 
ezilishumi  Zzokuqala zeRamadaan, ndaphinda ndahlala i-Itikaaf 
kwiintsuku ezilishumi eziphakathi, kwafika kum iNgelosi yathi kum, i- 

Itikaaf ikwiintsuku ezilishumi zokugqibela, nawuphi na umntu obehleli 
1-Itikaaf nam kufuneka aqhubekeke nakwe zintsuku zilishumi 
zokugqibela. Inene lam luseludakeni ngentsasa elandela obobusuku. 
Khangelani ubusuku bamandla kubusuku obulishumi bokugqibela 
beRamadaan; “yikhangeleni kubusuku obumngakathi.” 


U-Abu Saeed Khudri radhiallahu anhu; Ngobo busuku bunye yanetha 
kanobom, kangangokuba amanzi angena eluphahleni lwe masjid, 
ndazibonela ngawam amehlo uRasulullah sallallahu alaihi wa sallam 
ebunzini lakhe kwaku manzi kukho nedaka. Oku kwakukusasa ngomhla 
we 21 yeRamadaan. (Mishkaat) 


Hadith 2 

U-Ibn Abbas radhiallahu anhu uthi wathi uRasulullah sallallahu alaihi 
wa sallam malunga nalowo uzikhwebulele bucala eMasjid khona ukuze 
azokunqula u-Allah (Mutakif) uyazihlambulula ezonweni kwaye 
ufumana umvuzo olinganayo nabo benza okulungileyo (nasekubeni 
engazenzanga ezo zenzo ngenxa yokuba ezihlalele bucala eMasjid). 
(Mishkaat from Ibn Majah) 


Hadith 3 

U-Ibn Abbas radhiallahu anhuma uthi ngenye imini wayehleli bucala 
eMasjid Nabawi sallallahu alaihi wa sallam xeshikweni kufika indoda 
ethile, eyathi yabulisa kuye yahlala phantsi, u-Ibn Abbas radhiallahu 
anhuma uthi ndathi kuyo; ukhangeleka ukhathazekile kwaye kukho into 
ekuphazamisayo,” Lo ndoda yaphendula yathi “Ewe” Yini na nyana 
kamalume kaRasoolullah sallallahu alaihi wa sallam, inene ikhona into 
endiphazamisayo, kukho uxanduva endilityala mntu uthile. Ndiyafunga 
ngobungcwele bale ndawo nesidima soMnikazi welingcwaba, andikwazi 
ukuzalisekisa olo xanduva,” u-Ibn Abbas radhiallahu anhuma wabuza: 
Ndingakuthethelela na kumnikazi welo xanduva? Lo ndoda yaphendula: 
“Kangangoko ukwazi ukwenza njalo.” U-Ibn Abbas radhiallahu anhuma 
wanxiba izihlangu zakhe waphuma eMasjid. Lo ndoda yakubona oko: 
Ingaba akulibelanga na ukuba uhleli bucala emasjid khona ukuze 
unqule?” Inyembezi ziqengqeleka emehlweni ka Ibn Abbas radhiallahu 
anhuma waphendula wathi: Hayi, (andilibelanga) kungekudala, ndive 

uMnikazi Ohloniphekileyo welingcwaba sallallahu alaihi wa sallam 
esithi: “Lowo uthi ashiye indawo ebekuyo khona ukuze azokuzalisekisa 
imfuno yomntakwabo, ukuzalisekisa lo mfuno kungcono kunokuba 
uhlale bucala eMasjid unqule u-Allah iminyaka elishumi, kwaye lowo 
uhlala bucala emasjid enqula u-Allah usuku olunye khona ukuze 
azokufumana intando ka-Allah, u-Allah uyakubeka phakathi kwakhe 
nesiHogo imihadi emithathu, ububanzi bayo ngamnye ulingana 
nomgama ophakathi kwamazulu nomhlaba.” (Tabraani kwi al Awsat) 


Hadith 4 

U-Ibn Abbas radhiallahu anhuma uchaza ukuba inene weva uRasulullah 
sallallahu alaihi wa sallam esithi: Inene iParadesi yenziwa inuke 
kamnandi kwaye ihonjiswe ukususela ekuqaleni konyaka uyokutsho 
ngexesha kufika inyanga yeRamadaan, xa kufika kufika usuku lokuqala 
kule nyanga, kubhudla umoya osuka phantsi kwetrone, moya lowo 
ubizwa ngokuba yiMutheerah, wenza amagqabi emithi enze ingxolo 
kunye nemiqheba yamacango yenze ingxolo, kulapho kuthi kuvakale 
ingxolo emyoli engazange iviwe ngaphambili, amagqiyazana an amehlo 
amnyama lase Paradesi liyakuza ngaphambili lide lizokubonakala 
kwivarande yase Paradesi, libongoza lisithi, ingaba ukhona owenza 
isikhungo ku-Allah ukuba Allah asitshatise naye, emva koko la 
magqiyazana ayabongoza esithi, Yini na Ridwaan Mgcini masango 
eParadesi, bobuphi obubusuku, uyakuphendula ngokuthi, Ndikhona; 
Bubusuku bokuqala beRamadaan, lixesha apho iingcango zaseParadesi 
zivulelwa abo bazilayo kubalandeli bakaMuhammad sallallahu alaihi wa 
sallam, uRasulullah sallallahu alaihi wa sallam waqhubekeka esithi u- 
Allah uthi: Yini na Ridwaan; “Vula iingcango zamazulu kwaye,” Yini na 
Malik Mgcini wesiHogo; Vala iingcango zesiHogo kwabo bazilileyo 
kubalandeli baka Ahmad, Yini na Gabriyeli yihla uye emhlabeni 
uyokukhonxa ooSathana abangalawulekiyo ubaphose elwandle, khona 
ukuze bangaphazamisi ukuzila kwabalandeli balowo uThandwayo Ndim 
uMuhammad sallallahu alaihi wa sallam. 


U-Allah uyalela umazisi waseParadesi ukuba akhwaze kathathu ubusuku 
ngabunye beRamadaan: Ingaba ukhona na ekukho into ayinqwenelayo 
na, khona ukuze ndizokumnika, ingaba ukhona kusini na ofuna 

ukuguquka ekungathobeleni,  azokutsho  u-Allah azokomkela 
okokuguquka kwakhe ngenceba, ingaba ukhona kusini na ofuna 
ukuxolelwa izono, khona ukuze Ndizokumxolela izono zakhe, ngubani 
na ozakuthi abolekise kulowo Yena ubutyebi Bakhe bunganciphiyo 
kunye nalowo unikezela ngokupheleleyo ngaphandle kokuthabatha 
okungenangcinezelo, kwakhona uRasulullah sallallahu alaihi wa sallam 
wathi yonke imihla ngexesha lokukhulula inzila, u-Allah ukhulula iwaka 
labantu kumlilo wesiHogo ebebesele befanele ukungeniswa kuso, 
kubusuku bokugqibela kukhululwa esiHogweni inani elilinganayo nelo 
nani belikhululwe kwiRamadaan iyonke, ngobusuku bamandla u-Allah 
uyalela uGabriyeli ukuba ehle eze emhlabeni neqela leNgelosi, bayehla 
bephethe iflag eluhlaza bayigxumeke phezu kwe Kabah (indlu engewele 
ajonga kuyo amaMuslim xa ethandaza ese Makkah) uGabriyeli 
unamaphiko alikhulu kulo maphiko amabini avulwa ngobobusuku 
Kuphela, uwavula lo maphiko mabini khona ukuze agqume ukusuka 
eNtshona uyokutsho eMpuma. UGabriyeli alaihis salaam ngobubusuku 
uthumela ezinye iiNgelosi mbombo zone zomhlaba  ukuba 
ziyokunqwenelela uxolo abo zifike bethandaza, okanye behleli phantsi 
bethandaza okanye bedumisa u-Allah. Zibabamba izandla zithi Aameen 
kwi Dua (izikhungo) zabo kude kufike umsobomvu. Xa kufika 
umsobomvu uGabriyeli alaihis salaam uyamemeza: Hambani Yini na 
ziNgelosi zika —Allah.” Kulapho iiNgelosi zibuzayo: “Y ini na Gabriyeli 
alaihis salaam Yintoni na u-Allah azakuthi ayenzele abo bakholwa ku- 
Ahmad sallallahu alaihi wa sallam? U-Gabriyeli alaihis salaam 
uyakuphendula athi: “U-Allah uthe wabajonga ngenceba kwaye 
wabaxolela izono zabo ngaphandle kwendidi zabantu abane.” 


Kulapho thina maSahaba radhiallahu anhum (Maqabane kaRasulullah 
sallallahu alaihi wa sallam) sabuzayo: “Ngobani ezo ndidi zabantu 
(Abangazoyifumana le nyhweba) Yini na Rasulullah? URasulullah 
sallallahu alaihi wa sallam waphendulayo wathi, “Ngabo baxhomekeke 
ekuseleni utywala abo bangabathobeliyo abazali, abo baqhawula 
amaqhina okuzalana kunye neMushahhin. Sabuza, “Yini na Rasulullah 
sallallahu alaihi wa sallam yintoni na ¡Mushahhin?” Waphendula wathi 
ngabo bacingela kakubi abantakwabo ezintliziyweni kwaye azikhwebule 
kubo.” 

Ngobusuku be-Eid (isuku lokubhiyozela ukuphela kwe Ramadaan) 
ubusuku obubizwa ngokuba bubusuku bokunikezelwa kawamabhaso 
(Layalatul Jaaizah). Ngentseni yosuku lokubhiyoza u-Allah uthumela 
liNgelosi emhlabeni wonke zime apho kumasango okungena wezo 
ndawo, zimemeza ngamazwi avakalayo kwindalo yonke ngaphandle 
kwabantu neJinn (indalo ka-Allah edalwe ngomlilo). 


Yini na balandeli baka Muhammad sallallahu alaihi wa sallam, Yizani 
ngaphambili kwiNkosi Elungileyo Enobubele, Yona inika kakhulu 
kwaye Ixolela izino ezikhulu, xa bephuma besiya kwindawo ye-Eid 
Salaah u-Allah uthi kwiiNgelosi: “Y intoni na umvuzo womsebenzi othe 
wawenza umsebenzi?” IiNgelosi ziyaphendula, “Nkosi kufanele ukuba 
afúumane umvuzo wakhe ngokupheleleyo ngomsebenzi awenzileyo.” 


U-Allah athi, Ndinenza amanggina, Yini na ziNgelosi ZAM, ngokuthi 
bazile emini ngeRamadaan nokuba ngokuthi beme ebusuku bethandaza, 
Ndibavuze ngokubanika ukukholiseka Kwam nokuba Ndibaxolele izono 
zabo. Yini na zicaka Zam, Celani Kum ngoku, Ndiyafunga 
ngokuhlonipheka Kwam nangobukhulu Bam, Nayiphi into oyakuyicela 
Kum ngale mini kule ndibano yenu kwiimfuno zenu ezinxulumene ne 
Lixa Elizayo, Ndizakuninika, kananjalo nakuphi na eniyakukucela 
malunga nezinto zelihlabathi, Ndiyakuzinika ingqwalasela. Ndifunga 
ngokuhlonipheka Kwam, ngalo lonke ixesha niyithobela imiyalelo yam, 
Ndiyakuzigquma izipheme zenu. Ndifunga ngukuhlonipheka Kwam 
nangobukhulu Bam ukuba, Andisayi Kunihlaza phakathi kwabo benza 
ububi nabo bangakholwayo. Hambani apha ngoku, Zixolelwe izono 
zenu. Nindikholisile kwaye Ndikholisekile nini. IiNgelosi zakubona lo 
mvuzo mkhulu kangaka onikezwa ngu-Allah kubalandeli baka 
Muhammad sallallahu alaihi wa sallam ngemini ye Eidul Fitr (imini 
yokubhiyozela ukugqiba inzila yeRamadaan) Ziyakholiseka kwaye 
zivuye kakhulu.” (Targhib) 

Uluhlu lwamagama nentsingiselo yawo 


Arsh 
Dua 
Durood 


Fardh 
Eid 


Eid Salaah 
Eid ul Fitr 
Ibaadah 
Iftaar 


Itikaaf 
Jahannam 
Jannah 
Jibraeel 
Jinn 
Kabah 


ITrone ka-Allah 

Isikhungo 

Imibuliso ekhethekileyo ethunyelwa kuNabi sallallahu 
alaihi wa sallam 

Izenzo ezilunyanzelo 

Umbhiyozo Wama Muslim ngomhla wokuqala 
weShawwal, kunye nomhla weshumi kwinyanga yeZul - 
Hijjah 

Uthandazo okhethekileyo owenziwa ngomhla weEid 
Umbhiyozo womhla wokuqala kwiShawwal 

Iintlobo zonqulo 

Ixesha apho umntu atya ukutya khona ukuze ophule 
ukuzila ukutya 

Ukuchitha ixesha elithile eMasjid 

Isihogo 

IParadesi 

INgelosi uGabriyeli 

Indalo ka Allah engabonakaliyo ngeliso lenyama 
Isakhiwo esinamacala amane alinganayo 


Laylatul Qadr Ubusuku bamandla 


Malaaikah 
Mimbar 
Ramadaan 
Rizq 
Salaah 
Sehri 


Shabaan 
Shaytaan 


Taraweeh 


Ummah 


Ingelosi 

TPulupete 

Inyanga yesithoba kwikhalenda ye Islam 

Isondlo semihlangemihla 

Umthandazo ngendlela yelslam 

Ixesha eliphambi kokungena komsobomvu apho umntu 
atya ngalo phambi kokuba aqalise ukuzila ukutya 
Yinyanga yesibhozo kwikhalenda ye Islam 
USathana 

Umthandazo okhethekileyo owenziwa ebusuku 
ngeRamadaan 

AmaMuslim 


Le newadana yinguqulelo ephuma kwinecwadi eyaziwayo 
yokulunga kwe Ramadaan ka Sheikh Muhammad Zakariyya 
rahimahullah. Iqulathe zonke izinto ezimalunga nenyanga 
esikelelekileyo yeRamadaan. Kuquka imivuzo yokuzila ukutya, 
¡Laylatul Qadr kunye ne Itikaaf. Le newadi inenkuthazo enkulu 
khona ukuze kufumaneke iinzuzo zeRamadaan. 


Khuphela ebook kunye nokumamela isandi s ku: 


http://alhidayah.co.za/virtues-of-ramadaan-xhosa/ 





AL HIDAYAH CENTRE z 


45 


Jactio onet Ebook. 2 


¿ELN 


q] 


O 04 4922773 
O info@alhidayah.co.za 
O) 18 Bonaventure Crescent, Port Elizabeth 


A O 041 492 2773 https://wa.me/27414922773 
(è) www.alhidayah.co.za O © 


AL HIDAYAH 
+ CENTRE 4 


9178062019 


22 





